李穎芝

李穎芝，係香港前女演員，祖籍廣東台山，喺2006年參加香港小姐競選，亦係第21期無綫電視藝員訓練班畢業嘅藝人，前無綫電視旗下經理人合約女藝員。佢前男朋友係無綫電視藝員嘅陸駿光。雖然李穎芝嘅演技唔錯，但係由於佢主要講英文，而佢嘅中文水平仍有待改善，所以喺多部劇集入面都未能夠擔任重要嘅角色。

簡介
佢喺參選前係一位學生，志願係成為作家，佢嘅口頭禪係：「Well...」。

新聞 
李穎芝曾經喺2004年參加紐約華裔小姐競選，同陳法拉一齊入最後五強，不過最後落選。

李穎芝喺最後一集一擲千金遊戲中攞著12號嘅一蚊寶箱，當佢開箱嗰陣，參賽者張堅庭好高興。

參選港姐 
李穎芝喺2006年參加香港小姐競選，參選號碼係14號，雖然賽前被認為係冠軍大熱，不過最後落選。喺泳裝環節度，司儀曾志偉同陳百祥畀佢一個圓形圖案，問佢諗到乜嘢，佢話cereal，話係一個早餐，同牛奶一齊食，又話唔知道cereal中文點講，加上曾志偉專登將cereal講得好得意噉，引到全場觀眾同評判大笑，最後佢喺呢個環節攞到74分。

跳車事件 
李穎芝喺2010年1月28號喺何文田搭的士前往奧海城拍攝《女人最痛》外景嗰陣，發現的士衝紅燈同埋左搖右擺，細問下司機表示「無迫力」，佢擔心的士失控撞車，情急之下打開車門跳車，卽刻變滾地葫蘆受傷，而的士最終安全停低，司機更一度折返，叫佢上車繼續行程，佢聽到後即刻耍手擰頭拒絕，並負傷行到行人路邊，自己報警等人救。

個人回應
事後佢笑笑口話：「當時我只係驚會撞車，依家先知後果會好嚴重，我當時確實係衝動咗啲，唔應該咁危險嘅情況下跳車，好彩依家冇意外發生啊！」

大眾反應
正面：稱讚佢「好武功」、「身手敏捷」，並認為呢件事令佢成功上位，畀公眾終於記得佢嘅名。

負面：反應過敏，跳車嘅決定顯示出佢智慧低。

專家：行為不當，如果遇着架車行駛中突然腳掣失靈，乘客應確保綁好安全帶，再彎低身抱頭，盡量保護身體。乘客千祈唔好冒險跳車逃生，隨時會被其他車撞倒，後果可能會更加嚴重。

影響/重要性
雖然李穎芝喺《女人最痛》戲份唔重，但出事之後仍得到無綫外事部副總監曾醒明打電話慰問。呢個係李穎芝第一次上報紙港聞版，呢次出事並同時喺2010年1月29號明報同星島日報兩份香港銷量幾高嘅報紙上刊登，可見佢雖然係落選港姐，但仍然冇被忽略，仍然受到關注，顯示佢喺社會同娛樂圈嘅重要性。

總結
雖然有反面評論，但整體嚟講呢件事對李穎芝嘅反應好正面。

演出作品

電視劇集

其他演出 (無綫電視)
2006-2008年：一擲千金：千金小姐
2006年：萬千星輝賀台慶：鼓舞昇平壽無疆嘅千手舞演出

AXN
2010年：驚險大挑戰亞洲版第四季

電影
2010年：72家租客 飾 手機店店員

音樂錄像
步步進逼 - Sun Boy'z
愛一個上一課 - 容祖兒
戀愛專家 - 林威辰
陌路 - 楊千嬅   
無所謂 - 衞蘭
分手要狠 - 吳雨霏
愛不疚 - 林峰
戀愛妄想 - 胡杏兒
借 - 鄭融
差利 - 洪杰

配音作品
太陽王傳說：說話石頭妓女

2006年度香港小姐競選 - 佳麗個人網頁

李穎芝論壇
李穎芝 TVB Blog
香港網絡大典 - 李穎芝

美籍華人
祖籍台山
穎芝
前無綫電視女藝員
2006年度香港小姐競選佳麗